CELEX: 32008R0209
Language: bg
Date: 2008-03-06 00:00:00
Title: Регламент (ЕО) № 209/2008 на Комисията от 6 март 2008 година относно разрешаването на нова употреба на Saccharomyces cerevisiae ( Biosaf Sc 47) като фуражна добавка (Текст от значение за ЕИП)

7.3.2008   
            
            
               BG
            
            
               Официален вестник на Европейския съюз
            
            
               L 63/3
            
         
      РЕГЛАМЕНТ (ЕО) № 209/2008 НА КОМИСИЯТА
   
   от 6 март 2008 година
   относно разрешаването на нова употреба на Saccharomyces cerevisiae (Biosaf Sc 47) като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаване на употребата на добавки при храненето на животните, наред с основанията и процедурите за издаването на такова разрешително.
            
         
               (2)
            
            
               Беше подадено заявление за разрешително в съответствие с член 7 от Регламент (ЕО) № 1831/2003 за препарата, посочен в приложението. Това заявление бе придружено от данните и документите, изисквани съгласно член 7, параграф 3 от горепосочения регламент.
            
         
               (3)
            
            
               Заявлението се отнася до разрешаването на нова употреба на препарата Saccharomyces cerevisiae
                  (NCYC Sc 47) (Biosaf Sc 47) като фуражна добавка за свине за угояване, който следва да бъде причислен към категорията „зоотехнически добавки“.
            
         
               (4)
            
            
               Употребата на препарата Saccharomyces cerevisiae
                  (NCYC Sc 47) беше разрешена за млечни крави с Регламент (ЕО) № 1811/2005 на Комисията (2), за едър рогат добитък за угояване — с Регламент (ЕО) № 316/2003 на Комисията (3), за прасенца (отбити от кърмене) — с Регламент (ЕО) № 2148/2004 на Комисията (4), за свине майки — с Регламент (ЕО) № 1288/2004 на Комисията (5), за зайци, отглеждани за угояване — с Регламент (ЕО) № 600/2005 на Комисията (6), за коне — с Регламент (ЕО) № 186/2007 на Комисията (7), за млекодайни кози и млекодайни овце — с Регламент (ЕО) № 188/2007 на Комисията (8) и за агнета за угояване — с Регламент (ЕО) № 1447/2006 на Комисията (9).
            
         
               (5)
            
            
               Представени са нови данни към заявлението за разрешаване за използване на добавката при свине за угояване. Европейският орган за безопасност на храните („органът“) заключи в становището си от 22 ноември 2007 г., че безопасността на Saccharomyces cerevisiae (Biosaf Sc 47) за ползвателите, потребителите и околната среда вече е доказана в негови предходни становища (10). Освен това той заключи, че използването на препарата не поражда никакви рискове за тази допълнителна категория животни и че употребата му може да подобри характеристиките на свинете за угояване. Органът не счита за необходимо да налага специфични изисквания по отношение на надзора след пускането на продукта на пазара. Органът също така провери доклада за метода за анализ на добавката във фураж, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на препарата показва, че са изпълнени условията за разрешаване, определени в член 5 от Регламент (ЕО) № 1831/2003. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при спазване на условията, определени в гореспоменатото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 март 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 291, 5.11.2005 г., стр. 12.
   
      (3)  ОВ L 46, 20.2.2003 г., стр. 15.
   
      (4)  ОВ L 370, 17.12.2004 г., стр. 24. Регламент, изменен с Регламент (ЕО) № 1980/2005 (ОВ L 318, 6.12.2005 г., стр. 3).
   
      (5)  ОВ L 243, 15.7.2004 г., стр. 10. Регламент, изменен с Регламент (ЕО) № 1812/2005 (ОВ L 291, 5.11.2005 г., стр. 18).
   
      (6)  ОВ L 99, 19.4.2005 г., стр. 5. Регламент, последно изменен с Регламент (ЕО) № 496/2007 (ОВ L 117, 5.5.2007 г., стp. 9).
   
      (7)  ОВ L 63, 1.3.2007 г., стр. 6.
   
      (8)  ОВ L 57, 24.2.2007 г., стр. 3.
   
      (9)  ОВ L 271, 30.9.2006 г., стр. 28.
   
      (10)  Научно становище на Групата по добавките и продуктите или веществата, използвани при храненето на животни (FEEDAP) по молба на Европейската комисия относно безопасността и ефикасността на Biosaf Sc 47
      (Saccharomyces cerevisiae) като фуражна добавка за свине за угояване. The EFSA Journal (2007 г.) 585, стр. 1—9.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляра на разрешителното
               
               
                  Добавка (търговско название)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешението
               
            
                  CFU /kg пълноценна храна със съдържание на влага 12 %
               
            
                  Категория „зоотехнически добавки“. Функционална група: стабилизатори на чревната флора
               
            
                  4b1702
               
               
                  Société Industrielle Lesaffre
               
               
                  
                     Saccharomyces сerevisiae
                  
                  NCYC Sc 47
                  (Biosaf Sc 47)
               
               
                  
                               
                           
                           
                              Състав на добавката:
                              Препарат от Saccharomyces cerevisiae NCYC Sc 47 с минимално съдържание на 5 × 109 CFU/g
                           
                        
                               
                           
                           
                              Характеристики на активното вещество:
                              Saccharomyces cerevisiae NCYC Sc 47
                           
                        
                               
                           
                           
                              Аналитични методи (1)
                              
                              Метод на разлятата среда чрез използване на хлорамфеникол в агар от екстракт от дрожди, базиращ се на метода ISO 7954.
                              Полимеразна верижна реакция (ПВР)
                           
                        
               
                  Свине за угояване
               
               
                  —
               
               
                  1,25 × 109
                  
               
               
                  1,00 × 1010
                  
               
               
                  В упътването за употреба на добавката и премикса да се посочат температурата на съхранение, срокът на годност и стабилността при гранулиране.
               
               
                  27 март 2018 г.
               
            
         (1)  Подробна информация относно методите за анализ може да бъде намерена на интернет адреса на референтната лаборатория на Общността: www.irmm.jrc.be/crl-feed-additives